Black Mesa

Black Mesa – 2020 m. pirmojo asmens šaudyklės žanro kompiuterinis žaidimas, sukurtas ir išleistas kompanijos „Crowbar Collective“. Tai originalaus „Half-Life“ perdirbinys, kurio kūrime dalyvavo su „Valve“ kompanija nesusijusi studija. Jos tikslas buvo perkelti pirmtako siužetą iš „GoldSrc“ į naujesnįjį „Source“ varikliuką bei žaidėjams suteikti tai, ko nesugebėjo suteikti „Half-Life: Source“. 2012 m. pasirodžiusi kaip nemokama modifikacija, jau po kelių metų gavo leidimą iš „Valve“ komerciniam žaidimo išleidimui. Išankstinė versija pasirodė 2015 m. Per kelis metus buvo galutinai išdirbtas žaidimas ir 2020 m. kovo 6 d. išleista stabili versija.

Norėdamos ištaisyti „Valve“ padarytą klaidą, kuri perkėlė „Half-Life“ į „Source“ varikliuką, tačiau neįnešė jokių reikšmingų naujovių ar patobulinimų, susijungė dvi programuotojų komandos ir pasivadino „Crowbar Collective“. Naujoji studija siekė prideramai perkurti „Half-Life“, komandoje dirbantys kūrėjai buvo išsibarstę po visą pasaulį ir savo darbą atliko nuotoliniu būdu.Andy Kelly (2017-11-02): „The story of Half-Life remake Black Mesa“ – PC Gamer. 

 Istorija 
 Kūrimo procesas 
Po „Half-Life 2“ išleidimo kai kurie senesni „Valve“ žaidimai buvo perkelti į naujai pasirodžiusį „Source“ varikliuką, įskaitant ir pirmąjį „Half-Life“. Patobulintasis žaidimas pavadintas „Half-Life: Source“, iš jo buvo tikimasi naujovių ir tokio pat didelio šuolio grafikos atžvilgiu, kaip ir antrojoje žaidimo dalyje. Nepaisant to, jog vietomis buvo atnaujintas apšvietimas bei pateiktas realistiškesnis vandens atvaizdavimas, žaidimas stokojo patobulintų modelių ir architektūros dizaino, kaip ir perdarytų tekstūrų. Kūrėjai buvo kritikuojami, jog šie nepakankamai stengėsi naujindami „Half-Life“, lyginant su kitais žaidimais.„Half-Life: Source: What’s the big hoo-ha?“ – IGN. Archyvuota 2012 m. sausio 19 d. Vienu metu kompanijos vadovas Gabe’as Newell’as netgi ėmė svarstyti, jog fanų iniciatyva patiems perkurti žaidimą yra „ne tik įmanoma, bet ir neišvengiama“.Shawn Elliot: „Black Mesa: Source“ (PDF formatu). Computer Gaming World. 2010 m. vasario 16 d. archyvuota iš originalaus straipsnio (kai kuriems gali rodyti baltą tekstą).

Fanų bandymas perkurti žaidimą ant „Source“ varikliuko prasidėjo nuo dviejų atskirų projektų, paskelbtų dar 2004 m. rudenį. Supratusios, kad abiejų komandų tikslas iš esmės yra toks pats, jos nusprendė susijungti – taip gimė trylikos žmonių vystomas projektas, kuriam suteikė „Black Mesa: Source“ vardą. Kadangi tuo metu tai nebuvo „Valve“ remiamas projektas, šie pareikalavo pašalinti žodį „Source“ iš pavadinimo, taip tikriausiai siekdami išvengti painiavos su jų oficialiai išleistu „Half-Life: Source“.„Your Turn: Returning to the Source“ – The Age (2009-02-16). Archyvuota iš originalo. Dėl to grupelė persivadino į „Crowbar Collective“, atpažįstamą tuo pačiu pavadinimu ir šiandien.

Kūrimo eigoje buvo pereita prie naujesnio „Source“ variklio versijos, išleistos kartu su 2007 m. pasirodžiusiu „The Orange Box“, kuri turėjo patobulintus efektus, veido mimikas, kelių branduolių procesoriaus palaikymą bei kita.„Source - Rendering System“ – Valve. Archyvuota 2011 m. kovo 23 d.„Face-to-Face with TF2's Heavy“ – Steam. Valve. 2007-05-15. Komanda tikėjosi greitesnio vystymosi ir jau turėjo planų išleisti pirmąją modifikacijos versiją 2009 m. pabaigoje, bet supratę, kad vardan skuboto darbo gali nukentėti kokybė, nutarė išleidimą atidėti ir išleisti tik tada, kada tikrai bus padoriai išbaigta.„Black Mesa: Why The Future of Half-Life 2... Is In The Past“ – PC PowerPlay. Archyvuota 2010-04-01.Dave Tach (2012-08-28): „Eight years deep, the Black Mesa project perseveres“ – Polygon. Dėl šio sprendimo teko nenumatytam terminui atitolinti „Black Mesa“ pasirodymą, kuris galų gale 2012 m. rugsėjo 14 d. pasirodė svetainėje „GameFront“.„You Can Play Black Mesa Right Now“ – Kotaku. 2012 m. rugsėjo 14 d. Šioje pirminėje versijoje buvo prieinamas beveik visas originalaus žaidimo siužetas, išskyrus paskutiniuosius skyrius, kurie nukelia žaidėją į Xen pasaulį. Buvo siekiama ateityje išleisti naujinį su pridėtais paskutiniais skyriais, tačiau tam reikėjo daugiau laiko, kad Xen pasaulis būtų kaip įmanoma geriau perteiktas, mat pastarasis neretai buvo laikomas silpnąja „Half-Life“ žaidimo dalimi.„Fans resurrect Half-Life video game“ – BBC News (2012-09-03) Kaip tik tuo metu startavo „Steam Greenlight“ programa, leidžianti „Steam“ vartotojams balsuoti už žaidimą, kuris turėtų atsidurti šioje platformoje. „Black Mesa“ tapo vienas pirmųjų tokiu būdu patekęs į „Steam“.„Half-Life project Black Mesa gets Greenlight from Valve“ – Eurogamer.

 Kelias į prekybą 
2013 m. pasirodė nauja „Source“ varikliuko versija, kartu su įvairiais patobulinimais pristačiusi Linux bei macOS operacinių sistemų palaikymą. Po jos išleidimo, „Valve“ pasiūlė „Black Mesa“ projekto dalyviams nusipirkti pilną varikliuko kūrimo įrankių prieigą ir žengti į komercinį pasaulį, nors nuo pat pradžių norėta modifikaciją padaryti nemokama. Visgi supratę, jog tai yra vienintelis kelias, norint gauti daugiau resursų ir sukurti kiek įmanoma geresnį rezultatą, nuspręsta priimti „Valve“ pasiūlymą. 

Galutinio žaidimo apipavidalinimo teko palūkėti, nes perėjimas prie naujos varikliuko versijos atnešė naujų iššūkių. Oficialioje svetainėje vis dar matėsi nukreipiamoji nuoroda į nemokamos senesnės žaidimo versijos atsisiuntimą, kuri nenaudojo atnaujinto varikliuko.Jeffrey Matulef (2013-11-19): „Valve gives Black Mesa permission to be a commercial product“ – Eurogamer. Archyvuota. Nepaisant to, studijoje dirbantys kūrėjai pagaliau galėjo geriau įžvelgti, kaip lyginant su originaliuoju „Half-Life“, kompanija „Valve“ kurdama „Half-Life 2“ išnaudojo varikliuko galimybes – tai leido lengviau pritaikyti fundamentalius antrosios žaidimo dalies principus „Black Mesa“ projektui. Vienas iš tų principų diktavo, kaip žaidėjas supažindinamas su tam tikra žaidimo mechanika, jam nesukeliant perteklinės žalos ir nepaverčiant žaidimo sunkiai įveikiamu. Vietoje to, žaidėjui privalo būti sukurtos palankios sąlygos perprasti atitinkamą mechaniką ir šitaip palengva eiti prie sudėtingesnių užduočių.Oleg Nesterenko (2020-04-24): „Black Mesa project lead Adam Engels on Half-Life, remote work, and game design philosophy“ – Gamasutra. Archyvuota. Dar viena siužetą praplėtusi detalė buvo „Aperture Science“, kuri pasirodo „Portal“ abejose dalyse ir šiek tiek „Half-Life 2“, sukurtos technologijos paminėjimas, nes šiedu žaidimai priklauso tam pačiam pasauliui ir anot kūrėjų, toks sprendimas deramai praturtina siužetą.  

2015 m. žaidimas pasirodė „Steam“ platformoje, šįkart naudojantis atnaujintą varikliuką, nors Xen pasaulio jame vis dar nebuvo. Tačiau studijai buvo svarbu sužinoti, kokias galimas klaidas reikėtų ištaisyti, o tam išsiaiškinti labai pagelbėjo žaidėjų pranešimai. Šioje mokomoje versijoje atsirado deathmatch tipo daugelio žaidėjų režimas su žemėlapiais, pritaikytais tokiam žaidimui.„Half-Life remake Black Mesa comes to Steam Early Access today“ – Polygon. Siekiant pabaigti žaidimą, su komanda ėmė bendradarbiauti daugiau programuotojų bei dizainerių.   

 Galutinė versija ir Xen 
miniatiūra|„Half-Life“ (viršuje) ir „Black Mesa“ (apačioje) vizualiniai skirtumai.
Xen pasaulio perteikimas buvo bene sudėtingiausias žaidimo kūrimo etapas, nes pagrindinė užduotis buvo sukurti tai, ko neturėjo „Half-Life“. Reikėjo perplanuoti nežemiško pasaulio viziją ir ją įgyvendinti taip, kad nepasikartotų tas pats scenarijus kaip originaliame žaidime. Kūrėjai stengėsi praplėsti Xen pasaulį, suteikiant žaidėjui naują patirtį, bet tuo pačiu ir neišsižadant bendros žaidimo estetikos – kitaip tariant, Xen skyriai neturi jaustis kaip atskiras žaidimas.„Half-Life remake's version of the game's controversial alien world looks great“ – Polygon. Bandant praplėsti paskutiniųjų skyrių siužeto detales, jų trukmė, lyginant su originaliu žaidimu, tapo kelis kartus ilgesnė,„For Black Mesa's Developers, the Reality of Launching After 15 Years Is Still Setting In“ – USGamer. todėl teko iš naujo pakoreguoti kai kurias ankstesnes žaidimo vietas, kad būtų išlaikytas eigos bei veiksmo balansas. Patobulintas ir dirbtinis intelektas, todėl žemėlapiai atitinkamai perdaryti taip, kad žaidėjas turėtų daugiau kur pasislėpti.

2019 m. ankstyvame leidime jau buvo prieinami visi Xen skyriai,„Black Mesa: Xen is finally out, but it's still in Early Access“ – PC Gamer.  o 2020 m. kovo 6 d. pasirodė galutinė stabili žaidimo versija.„Black Mesa, The Ambitious Fan Remake Of Half-Life, Has Finally Hit Version 1.0“ – GameSpot. 2012 m. žaidimo kompozitorius Joel Nielsen išleido žaidimo garso takelį,Joel Nielsen: „Black Mesa - Soundtrack“ – Black Mesa. Archyvuota. o 2019 m. ir paskutinius kūrinius, girdimus Xen skyriuose.Joel Nielsen:  “Black Mesa: Xen Soundtrack (2019)“ – oficialioje svetainėje (2019-08-01) Prieš pereinant prie kitų projektų, „Crowbar Collective“ sulaukė pasiūlymo iš „Sven Co-op“ kūrėjų integruoti jų modifikaciją, leidžiančią žaisti kooperatyviniame režime, be to, norėta leisti žaidėjams paįvairinti žaidimą savo pačių sukurtomis modifikacijomis, naudojant „Steam Workshop“.„Black Mesa, one of the most ambitious video game fan projects ever, is finally finished“ – The Verge.

 Modifikacijos 
Naudojantis „Steam Workshop“, žaidėjai gali modifikuoti žaidimą, o taip pat išvystytas ne vienas projektas, kuris atkuria klasikinio „Half-Life“ papildymus:

 Xen Museum
 Uplink ir Uplink Redux
 Surface Tension Uncut ir On a Rail Uncut
 Hazard Course
 Azure Sheep
 Blue Shift

 Įvertinimas 
+2020 m. versijos vertinimaiVertintojasBalaiOpenCritic (agreguotojas)85/100 (16 apžvalgų)„Black Mesa“ – OpenCritic.Eurogamer9/10„Black Mesa review - a masterful remake that improves upon a classic“ – Eurogamer.IGN8/10„Black Mesa Review“ – IGN. Archyvuota.PC Gamer84/10„Black Mesa review“ – PC Gamer.Metro.co.uk8/10„Black Mesa 1.0 review – the definitive Half-Life experience“ – Metro.co.uk.
Dar iki „Black Mesa“ išleidimo, įvairūs žurnalai, tokie kaip „Computer Gaming World“ bei „PC Gamer UK“, rodė ypatingą susidomėjimą šiuo projektu, taip pat, kaip ir „Valve“, kuri „Steam“ svetainėje publikavo naujieną su išreikštu nekantrumu išbandyti šį žaidimą.„Friday, January 26 2007“ – Valve, „Steam“ svetainėje. Archyvuota iš originalo. 2009 m. buvo aptarinėjamas žaidimo kūrimo progresas ir giriami tam tikri kūrėjų sprendimai. Žurnalas „PC PowerPlay“ teigė, jog net ir subtilūs pokyčiai nuo originaliojo „Half-Life“ veda žaidimą gera kryptimi.

2012 m. viešai pasirodžius ankstyvai žaidimo versijai, buvo negailima teigiamų atsiliepimų iš įvairių apžvalgininkų, kurių vertinimai publikuoti Metacritic.„Black Mesa“ – Metacritic. Daugumos nuomone, žaidimo kokybė siekė „Valve“ produktų lygį. Tinklaraštis „Destructoid“ jį apibūdino kaip kažką "artimo, bet tuo pačiu labai šviežio".„Impressions: Black Mesa is awesome“ – Destructoid. Svetainės „ModDB“ surengtuose rinkimuose laimėjo „Mod of the Year Award for 2012“.„Mod of the Year 2012“ – ModDB. 2014 m. portalas „PC Gamer“ modifikaciją įtraukė į geriausių fanų sukurtų klasikinių žaidimų perdirbinių dešimtuką.„Ten top fan-remade classics you can play for free right now“ – PC Gamer.

Galų gale 2020 m. jau pasirodžius pilnai užbaigtai žaidimo versijai, kritikai ir toliau palankiai vertino jo turinį. Apžvalgas agreguojančiame puslapyje „OpenCritic“ žaidimas bendrai surinko 86/100 balus.„Black Mesa Reviews“ – OpenCritic. „PC Gamer“ apžvalgininko Andy Kelly nuomone žaidimas padarytas profesionaliai, Xen pasaulio skyriai irgi turėjo nemenką pranašumą lyginant su originaliuoju, kuris neatrodė taip gerai pateiktas.„Black Mesa Review“ – PC Gamer. „Eurogamer“ kritiko teigimu, dėl tam tikrų pakeitimų kai kuriuose lygiuose „Black Mesa“ veikiau priminė evoliuciją nei perkūrimą, pridedant savotiško žavesio ir išgyvenimo siaubo elementų.„Black Mesa review - a masterful remake that improves upon a classic“ – Eurogamer.

 Nuorodos 
 Oficiali svetainė
 „Steam“ platformoje
 „ModDB“ svetainėje

 Išnašos 

Kategorija:2020 kompiuteriniai žaidimai
Kategorija:Pirmojo asmens šaudyklės